ᱯᱩᱥᱯᱨᱟᱡᱽ ᱥᱤᱝ

ᱯᱩᱥᱯᱨᱟᱡᱽ ᱥᱤᱝ  ᱟᱨᱵᱟᱝ ᱯᱩᱥᱯᱟᱨᱟᱡᱽ ᱥᱤᱝ ᱫᱚ ᱨᱤᱣᱟ ᱨᱤᱱᱤᱡ “ᱵᱚᱜᱷᱮᱞ ᱨᱟᱡᱽᱵᱚᱝᱥᱚ ᱨᱤᱱᱤᱡ ᱵᱚᱝᱥᱚᱡᱽ” ᱠᱟᱱᱟᱭ ᱟᱨ ᱫᱤᱜᱽᱵᱷᱤᱡᱚᱭ ᱥᱤᱝ ᱥᱚᱨᱠᱟᱨ ᱨᱮ ᱢᱚᱫᱷᱭᱚ ᱯᱨᱚᱫᱮᱥ ᱯᱚᱱᱚᱛ ᱨᱤᱱᱤᱡ ᱢᱟᱨᱮ ᱢᱚᱱᱛᱨᱤ ᱛᱟᱦᱮᱸ ᱠᱟᱱᱟᱭ ᱾ ᱟᱡᱤᱡ ᱠᱩᱲᱤ ᱜᱤᱫᱽᱨᱟᱹ ᱫᱚ ᱢᱳᱦᱤᱱᱟ ᱥᱤᱝ ᱥᱤᱧᱚᱛᱤᱭᱟᱹ ᱴᱮᱞᱤᱵᱷᱤᱡᱚᱱ ᱮᱠᱴᱨᱮᱥ ᱠᱟᱱᱟᱭ ᱟᱨ ᱠᱚᱲᱟ ᱜᱤᱫᱽᱨᱟᱹ ᱫᱚ ᱫᱤᱵᱽᱭᱟᱨᱟᱡᱽ ᱥᱤᱝ ᱫᱚ ᱥᱤᱨᱢᱳᱨ, ᱨᱤᱣᱟ ᱠᱷᱚᱱ ᱵᱤᱡᱮᱯᱤ ᱵᱤᱫᱷᱟᱱ ᱥᱚᱵᱷᱟ ᱥᱚᱦᱮᱛ ᱠᱟᱱᱟᱭ ᱾

ᱯᱩᱥᱯᱨᱟᱡᱽ ᱥᱤᱝ ᱫᱚ ᱥᱤᱧᱚᱛᱤᱭᱟᱹ ᱨᱟᱡᱽᱟᱹᱨᱤᱭᱟᱹ ᱟᱨ ᱡᱤᱣᱤ ᱡᱤᱭᱟᱹᱞᱤ ᱥᱩᱥᱟᱹᱨᱤᱭᱟᱹ ᱢᱟᱨᱛᱚᱱᱰ ᱥᱤᱝ ᱤᱡ ᱦᱚᱯᱚᱱ ᱠᱟᱱᱟᱭ ᱾ ᱩᱱᱤ ᱫᱚ ᱢᱚᱦᱟᱨᱟᱡᱟ ᱜᱩᱞᱚᱵᱽ ᱥᱤᱝ ᱤᱡ ᱦᱚᱯᱚᱱ ᱠᱟᱱᱟᱭ, ᱡᱟᱦᱟᱸᱭ ᱫᱚ ᱵᱨᱤᱴᱤᱥ ᱨᱟᱡᱽ ᱚᱠᱛᱚ ᱨᱮ ᱥᱤᱧᱚᱛ ᱨᱮ ᱨᱤᱣᱟ ᱨᱟᱡᱚᱥᱴᱤ ᱨᱤᱱᱤᱡ ᱢᱩᱪᱟᱹᱫ ᱨᱟᱡᱟ ᱛᱟᱦᱮᱸ ᱠᱟᱱᱟᱭ ᱾ ᱑᱙᱗᱑ ᱥᱮᱨᱢᱟ ᱨᱮ ᱥᱚᱨᱠᱟᱨ ᱦᱚᱛᱮᱛᱮ ᱥᱤᱧᱚᱛᱤᱭᱟᱹ ᱨᱟᱡᱽ ᱜᱷᱟᱨᱚᱸᱡᱽ ᱨᱮᱱᱟᱜ ᱯᱨᱤᱵᱷᱤ ᱯᱟᱨᱥ ᱟᱨ ᱧᱩᱛᱩᱢ ᱠᱚ ᱵᱚᱫᱚᱞ ᱞᱮᱫᱟ, ᱚᱱᱟ ᱫᱷᱟᱹᱨᱤᱡ ᱢᱟᱨᱛᱚᱱᱰ ᱥᱤᱝ ᱫᱚ ᱨᱤᱣᱟ ᱨᱤᱱᱤᱡ ᱠᱨᱟᱣᱱ ᱯᱨᱤᱱᱥ ᱮ ᱛᱟᱦᱮᱸ ᱠᱟᱱᱟᱭ ᱾

ᱮᱛᱚᱦᱚᱵ ᱡᱤᱭᱚᱱ
ᱯᱩᱥᱯᱨᱟᱡᱽ ᱥᱤᱝ ᱫᱚ ᱓ ᱡᱩᱞᱟᱭ ᱑᱙᱖᱐ ᱥᱟᱞ ᱨᱮ ᱢᱚᱫᱷᱭᱚ ᱯᱨᱚᱫᱮᱥ, ᱥᱤᱧᱚᱛ ᱨᱮ ᱡᱟᱱᱟᱢ ᱞᱮᱱᱟᱭ ᱾ ᱑᱙᱙᱕ ᱥᱟᱞ ᱨᱮ ᱟᱡ ᱵᱟᱵᱟ ᱜᱩᱨ ᱛᱟᱭᱚᱢ ᱩᱱᱤ ᱫᱚ ᱨᱤᱣᱟ ᱨᱤᱱᱤᱡ ᱢᱚᱦᱟᱨᱟᱡᱟ ᱞᱮᱠᱟᱛᱮᱭ ᱛᱟᱦᱮᱸ ᱮᱱᱟ ᱾ ᱟᱡ ᱟᱭᱳᱣᱟᱜ ᱧᱩᱛᱩᱢ ᱫᱚ ᱢᱚᱦᱟᱨᱟᱹᱱᱤ ᱯᱨᱚᱵᱤᱱ ᱠᱩᱢᱟᱨᱤ ᱠᱟᱱᱟᱭ ᱾ ᱯᱩᱥᱯᱨᱟᱡᱽ ᱥᱤᱝ ᱟᱜ ᱮᱨᱟ ᱟᱜ ᱧᱩᱛᱩᱢ ᱫᱚ ᱢᱟᱫᱷᱩ ᱥᱤᱝ ᱠᱟᱱᱟ ᱾ ᱱᱩᱠᱤᱱ ᱨᱤᱱ ᱫᱚ ᱢᱤᱫ ᱠᱚᱲᱟ ᱜᱤᱫᱽᱨᱟᱹ ᱟᱨ ᱢᱤᱫ ᱠᱩᱲᱤ ᱜᱤᱫᱽᱨᱟᱹ ᱢᱮᱱᱟᱜ ᱠᱤᱱᱟ ᱾

ᱨᱟᱡᱽᱟᱹᱨᱤ ᱠᱟᱹᱢᱤ ᱡᱤᱭᱚᱱ
ᱯᱩᱥᱯᱨᱟᱡᱽ ᱥᱤᱝ ᱑᱙᱙᱐ ᱨᱮ ᱨᱤᱣᱟ ᱵᱟᱪᱷᱱᱟᱣ ᱴᱚᱴᱷᱟ ᱠᱷᱚᱱ ᱠᱚᱝᱜᱽᱨᱮᱥ ᱠᱟᱱᱰᱤᱰᱮᱴ ᱞᱮᱠᱟᱛᱮ ᱵᱤᱫᱷᱟᱱ ᱥᱚᱵᱷᱟ ᱵᱟᱪᱷᱱᱟᱣ ᱨᱮ ᱡᱤᱛᱠᱟᱹᱨ ᱠᱟᱛᱮ ᱨᱟᱡᱽᱟᱹᱨᱤ ᱨᱮᱭ ᱥᱮᱞᱮᱫ ᱞᱮᱱᱟ ᱾ ᱩᱱᱤ ᱫᱚ ᱱᱤᱛᱚᱜᱟᱜ ᱯᱨᱮᱢᱞᱟᱞ ᱢᱤᱥᱨᱟ ᱥᱟᱞᱟᱜ ᱒᱗,᱕᱔᱖ ᱵᱷᱳᱴ ᱛᱮ ᱡᱤᱛᱟᱹᱣ ᱮᱱᱟ ᱾ ᱩᱱᱤ ᱫᱚ ᱑᱙᱙᱓ ᱟᱨ ᱑᱙᱙᱘ ᱨᱮᱱᱟᱜ ᱵᱟᱪᱷᱱᱟᱣ ᱨᱮ ᱟᱡᱟᱜ ᱡᱤᱛᱠᱟᱹᱨ ᱠᱟᱹᱢᱤ ᱫᱚᱦᱚ ᱞᱮᱫᱟᱭ, ᱡᱚᱠᱷᱚᱱ ᱩᱱᱤ ᱫᱚ ᱒᱐᱐᱓ ᱥᱟᱞ ᱨᱮ ᱵᱤᱡᱮᱯᱤ ᱯᱟᱨᱥᱮᱛ ᱨᱟᱡᱮᱱᱫᱨᱚ ᱥᱩᱠᱞᱟ ᱴᱷᱮᱱ ᱠᱷᱚᱱ ᱦᱟᱨ ᱮᱱᱟᱭ ᱾

ᱥᱟᱹᱠᱷᱭᱟᱹᱛ

ᱛᱷᱚᱠ:᱑᱙᱖᱐ ᱨᱮ ᱡᱟᱱᱟᱢ ᱠᱚ
ᱛᱷᱚᱠ:ᱡᱤᱣᱤᱫ ᱦᱚᱲ
ᱛᱷᱚᱠ:ᱢᱚᱫᱷᱭᱚ ᱯᱨᱚᱫᱮᱥ ᱵᱤᱫᱷᱟᱭᱚᱠ ᱠᱚ ᱑᱙᱙᱐–᱑᱙᱙᱒
ᱛᱷᱚᱠ:ᱢᱚᱫᱷᱭᱚ ᱯᱨᱚᱫᱮᱥ ᱵᱤᱫᱷᱟᱭᱚᱠ ᱠᱚ ᱑᱙᱙᱓–᱑᱙᱙᱘
ᱛᱷᱚᱠ:ᱢᱚᱫᱷᱭᱚ ᱯᱨᱚᱫᱮᱥ ᱵᱤᱫᱷᱟᱭᱚᱠ ᱠᱚ ᱑᱙᱙᱘–᱒᱐᱐᱓
ᱛᱷᱚᱠ:ᱢᱚᱫᱷᱭᱚ ᱯᱨᱚᱫᱮᱥ ᱠᱷᱚᱱ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱠᱚᱝᱜᱽᱨᱮᱥ ᱨᱤᱱ ᱨᱟᱡᱽᱟᱹᱨᱤᱭᱟᱹ ᱠᱚ
ᱛᱷᱚᱠ:ᱨᱤᱣᱟ ᱦᱚᱱᱚᱛ ᱨᱤᱱ ᱦᱚᱲ